Bangladesh' forsvar
Store norske leksikon,Samfunn,Forsvar og sikkerhet,Forsvar i verden
Militærtjenesten i Bangladesh er frivillig. De samlede styrketall er 157 050 aktivt personell. I tillegg kommer omkring 63 900 halvmilitære styrker, hvorav 38 000 grensevakter, omkring 20 000 sikkerhetsstyrker, 5000 væpnede politi, og 900 personell i kystvakten (2018, IISS). Bangladesh har svært høy deltagelse i internasjonale FN-operasjoner.
Hæren Hæren har en personellstyrke på 126 150 aktivt personell. Tyngre materiell omfatter 276 stridsvogner (174 type 59, 58 type 69, og 44 type 90), åtte lette stridsvogner (type 62), og 481 pansrede personellkjøretøy. I tillegg har hæren blant annet syv lette fly og åtte helikoptre. Flyvåpenet Flyvåpenet har en personellstyrke på 14 000. Materiell omfatter blant annet 53 jagerfly (45 F-7 Airguard og åtte MiG-29), 11 transportfly, 38 treningsfly, og 31 helikoptre. Marinen Marinen har en personellstyrke på 16 900 aktivt personell. Flåten omfatter to undervannsbåter, fire fregatter, åtte korvetter, 44 patruljefartøy, fem minesveipere, 15 landgangsfartøy, og ni logistikk- og hjelpefartøy. I tillegg har marinen to transportfly og to helikoptre. Internasjonale operasjoner Bangladesh deltok i 2018 i FN-operasjonene i Den demokratiske republikken Kongo (MONUSCO) med 1710 personell og fem observatører, Den sentralafrikanske republikk (MINUSCA) med 1010 personell og ni observatører, i Libanon (UNIFIL) med 116 personell, i Mali (MINUSMA) med 1415 personell og tre observatører, i Sudan (UNAMID) med 356 personell og tre observatører, i Sør-Sudan (UNMISS) med 1601 personell og syv observatører, og i Vest-Sahara (MINURSO) med 29 personell, ett felthospital, og syv observatører. Les mer i Store norske leksikon Bangladesh Bangladesh' historie Litteratur The International Institute of Strategic Studies (IISS) (2019). The Military Balance 2019, kap. 6, Asia, 251-253.